VAIZDO STEBĖJIMO KAMERŲ VALYMO PASLAUGŲ

PIRKIMO-PARDAVIMO SUTARTIS NR. ST-142/2025

2025 m. rugpjūčio 18 d.

Vilnius

**Lietuvos Respublikos vadovybės apsaugos tarnyba** (toliau – Tarnyba), įstaigos kodas 188639721, kurios registruota buveinė yra Ševčenkos g. 13, Vilniuje, atstovaujama direktoriaus pirmojo pavaduotojo, l. e. direktoriaus pareigas, Pauliaus Nemiros, veikiančio pagal Lietuvos Respublikos vadovybės apsaugos įstatymo 18 straipsnio 4 dalį, (toliau – **Pirkėjas**), ir

**UAB „Fima“**, įmonės kodas 121289694, kurios registruota buveinė yra Žirmūnų g. 139, Vilniuje, atstovaujama generalinio direktoriaus Vytenio Pinaičio, veikiančio pagal bendrovės įstatus, (toliau – **Paslaugų teikėjas**),

toliau Paslaugų teikėjas ir Pirkėjas kiekvienas atskirai gali būti vadinami **Šalimi**, o abu kartu – **Šalimis,** Paslaugų teikėjui laimėjus Pirkėjo vykdytą viešąjį pirkimą, sudarė šią Vaizdo stebėjimo kamerų valymo paslaugų pirkimo-pardavimo sutartį (toliau – **Sutartis**) ir susitarė dėl toliau išvardytų sąlygų.

##### Sutarties dalykas

1.1. Šios Sutarties dalykas yra vaizdo stebėjimo kamerų valymo paslaugos (toliau – **Paslaugos**), kurias šia Sutartimi Paslaugų teikėjas įsipareigoja suteikti Pirkėjui. Paslaugų detalus aprašymas pateikiamas Sutarties priede, kuris yra neatskiriama šios Sutarties dalis.

1.2. Paslaugos Pirkėjui teikiamos periodiškai (kaip nurodyta Sutarties priede) nuo Sutarties įsigaliojimo dienos. Po kiekvienos suteiktos Paslaugos Pirkėjui pateikiamas suteiktų Paslaugų aktas kartu su sąskaita faktūra.

##### Paslaugų teikėjo teisės ir pareigos

###### 2.1. Paslaugų teikėjas įsipareigoja:

###### 2.1.1. teikti Paslaugas pagal Sutartį ir jos priedą kaip įmanoma rūpestingai bei efektyviai, įskaitant, bet neapsiribojant, Paslaugos teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

2.1.2. Paslaugas teikti Sutarties priede nurodytu periodiškumu;

###### 2.1.3. nedelsiant atsižvelgti į Pirkėjo pareikštas pastabas dėl teikiamų Paslaugų kokybės, terminų;

2.1.4. informuoti Pirkėją apie bet kurias aplinkybes trukdančias ar galinčias sutrukdyti Paslaugų teikėjui teikti Paslaugas;

2.1.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą. Be raštiško Pirkėjo sutikimo neperduoti Paslaugų teikimo metu gautų duomenų ir surinktos informacijos tretiesiems asmenims;

2.1.6. Pirkėjui pageidaujant, sudaryti sąlygas tikrinti Paslaugų teikimo kokybę bei suteikti informaciją apie Paslaugų teikimo eigą;

2.1.7. teikiant Paslaugas, bendradarbiauti su Pirkėju;

2.1.8. bendrauti su Pirkėju elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikiami tik elektroniniu formatu (jeigu Sutartyje ir (ar) jos prieduose nenumatyta kitaip). Išimtiniais atvejais su Sutarties vykdymu susiję dokumentai turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“;

2.1.9. Paslaugų teikėjas, vykdydamas Sutartį, kuomet Palsaugų teikėjo darbuotojai turi patekti į Pirkėjo ar jo saugomus objektus ir/ar teritorijas, per 5 d. d. po Sutarties įsigaliojimo, tačiau visais atvejais prieš darbų vykdymą, paslaugų teikimą ar prekių tiekimą (kuomet Paslaugų teikėjo darbuotojai turi pateikti į Pirkėjo ar jo saugomus objektus ir/ar teritorijas) pateikia sąrašą asmenų, nurodydamas pastarųjų identifikacinius duomenis, kurie tiesiogiai vykdys Sutartį. Jei šis sąrašas Sutarties vykdymo eigoje keičiasi, apie pasikeitusį darbuotojų sąrašą Paslaugų teikėjas privalo nedelsiant raštu informuoti Pirkėją. Surinkti duomenys bus tvarkomi Bendrojo duomenų apsaugos reglamento bei Pirkėjo patvirtinto Asmens duomenų tvarkymo tvarkos aprašo nustatyta tvarka;

2.1.12. tinkamai vykdyti kitus šia Sutartimi prisiimtus įsipareigojimus.

2.2. Paslaugos teikėjas turi teisę periodiškai gauti apmokėjimus pagal Pirkėjui pateiktas PVM sąskaitas faktūras už faktiškai Pirkėjui suteiktas Paslaugas.

2.3. Paslaugos teikėjas turi ir kitas šios Sutarties ir Lietuvos Respublikos galiojančių teisės aktų numatytas teises.

2.4. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.

##### Pirkėjo teisės ir pareigos

3.1. Pirkėjas įsipareigoja mokėti Pirkėjui už faktiškai suteiktas Paslaugas Sutarties 4 punkte nustatyta tvarka;

3.2. Pirkėjas turi teisę reikšti pastabas dėl teikiamų Paslaugų kokybės ir terminų;

3.3. Pirkėjas turi ir kitas Lietuvos Respublikoje galiojančių teisės aktų numatytas teises ir pareigas.

##### Sutarties kaina ir atsiskaitymo tvarka

4.1. Maksimali Sutarties kaina yra **8305,44 EUR** (aštuoni tūkstančiai trys šimtai penki eurai ir 44 ct) su PVM:

|  |  |  |  |  |
| --- | --- | --- | --- | --- |
| **Eil. Nr.** | **Atliekamos paslaugos** | **Kaina I pusmetis Eur be PVM** | **Kaina II pusmetis** **Eur be PVM** | **Bendra kaina\* Eur be PVM** **(12 mėn.)** |
| ***1*** | ***2*** | ***3*** | ***4*** | **5 (*3+4*)** |
| 1. | LR Vyriausybės pastate ir jo teritorijoje, Lauko vaizdo stebėjimo kamerų apsauginių gaubtų ir jų stiklų plovimas ir valymas (40 vnt.) | 792,00 | 924,00 | 1716,00 |
| 2. | LR Seimo pastate ir jo teritorijoje ir LR Seimo viešbučio pastate ir jo teritorijoje Lauko vaizdo stebėjimo kamerų apsauginių gaubtų ir jų stiklų plovimas ir valymas (65 vnt.) | 792,00 | 924,00 | 1716,00 |
| 3. | LR Prezidento rūmų pastate ir jo teritorijoje, Lauko vaizdo stebėjimo kamerų apsauginių gaubtų ir jų stiklų plovimas ir valymas (60 vnt.) | 792,00 | 924,00 | 1716,00 |
| 4.  | Turniškių rezidencijų komplekso teritorijoje, Lauko vaizdo stebėjimo kamerų apsauginių gaubtų ir jų stiklų plovimas ir valymas (80 vnt.) | 792,00 | 924,00 | 1716,00 |
|  | **Viso kaina be PVM:** | 6864,00 |
|  | **PVM:** | 1441,44 |
|  | **Viso kaina su PVM:** | **8305,44** |

4.1. Į Sutarties kainą įskaitoma Paslaugų kaina, atvykimo, darbų, darbo priemonių ir medžiagų kainos, visi mokesčiai ir rinkliavos, sąskaitų pateikimo per ,,SABIS“ sistemą mokestis bei kitos išlaidos reikalingos Sutarčiai vykdyti.

4.2. Už faktiškai suteiktas Paslaugas Pirkėjas su Paslaugų teikėju atsiskaito kiekvieną mėnesį, pervesdamas pinigus mokėjimo pavedimu į Paslaugų teikėjo nurodytą banko sąskaitą, ne vėliau kaip **per 30 (trisdešimt) kalendorinių dienų** nuo PVM sąskaitos faktūros gavimo dienos. PVM sąskaitą faktūrą Paslaugų teikėjas Pirkėjui pateikia informacinės sistemos „SABIS“ priemonėmis. Apmokėjimas laikomas įvykdytu, kai pinigai patenka į Paslaugų teikėjo nurodytą sąskaitą.

4.4. Sutarties galiojimo laikotarpiu Sutarties kaina dėl pasikeitusio kainų lygio nėra perskaičiuojama. Sutarties galiojimo metu, pasikeitus pridėtinės vertės mokesčiui, kaina perskaičiuojama nuo pridėtinės vertės mokesčio pasikeitimo momento.

4.5. Sutartis sutarties galiojimo laikotarpiu gali būti keičiama vadovaujantis Viešųjų pirkimų įstatymo 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.

**5. Paslaugų kokybė**

5.1. Šalys susitaria, kad:

5.1.1. Paslaugų teikėjas garantuoja, kad suteiktos Paslaugos atitinka Sutarties priede nurodytus reikalavimus ir sąlygas.

5.1.2. Pirkėjas turi teisę tikrinti suteiktų Paslaugų atitikimą Sutarties priede nurodytiems reikalavimams ir sąlygoms. Pirkėjui patikrinimo metu nustačius, kad Paslaugos neatitinka Sutarties sąlygų arba nustatyti kiti trūkumai, nedelsiant apie pastebėtus trūkumus informuoja Paslaugų teikėją ir nustato 3 (tris) darbo dienų terminą, per kurį pastebėti trūkumai privalo būti pašalinti. Paslaugų teikėjas trūkumus šalina savo lėšomis, neskaičiuodamas jokių papildomų mokesčių Pirkėjui.

**6. Šalių atsakomybė**

6.1. Vienai Šaliai nevykdant šios Sutarties sąlygų arba jas vykdant netinkamai, ji privalo atlyginti kitai Šaliai tokiu Sutarties pažeidimu padarytus tiesioginius nuostolius.

6.2. Sutarties įvykdymas užtikrinamas netesybomis – už kiekvieną dieną 0,2 proc. delspinigiais nuo laiku dėl Paslaugų teikėjo kaltės nesuteiktų Paslaugų vertės.

6.3. Laiku neatsiskaitęs, Pirkėjas turi sumokėti Paslaugų teikėjui pareikalavus 0,2 proc. delspinigių nuo nesumokėtos sumos už kiekvieną uždelstą kalendorinę dieną.

6.4.. Nutraukus Sutartį dėl esminio sutarties pažeidimo, kaltoji Šalis kitai Šaliai pareikalavus, sumoka 10 procentų dydžio baudą, skaičiuojant nuo neįvykdytos Sutarties dalies vertės.

**7. Sutarties galiojimas, pakeitimas ir nutraukimas**

7.1. Ši Sutartis įsigalioja nuo jos abiejų Šalių pasirašymo momento ir galioja 12 mėn. arba kol Šalys sutaria ją nutraukti, arba kol Sutarties galiojimas pasibaigia (visiškai įvykdomi įsipareigojimai), nutraukiama įstatyme ar šioje Sutartyje nustatytais atvejais.

7.2. Sutarties Šalys turi teisę nutraukti Sutartį tarpusavio susitarimu**.**

7.3. Jei viena iš Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti šią Sutartį, prieš 20 (dvidešimt) darbo dienų raštu įspėjusi kitą Šalį ir pateikusi pagrįstus motyvus. Esminiu Sutarties pažeidimu yra laikoma:

7.3.1. jei Paslaugos neatliktos laiku ir kokybiškai;

7.3.2. Sutarties vykdymo konfidencialumo pažeidimas – Paslaugų teikėjas negali teikti jokios informacijos apie pirkimo objektą be Pirkėjo leidimo;

7.3.3. kitas pažeidimas nustatytas pagal CK 6.217 str. 2 d. nustatytus kriterijus.

Pažeidus šias esmines Sutarties sąlygas, Pirkėjas gali nutraukti Sutartį ir kreiptis į LR viešųjų pirkimų tarnybą dėl Paslaugų teikėjo įtraukimo į nepatikimų tiekėjų sąrašą.

**8..Ypatingosios sąlygos**

8.1. Šalys neatsako už viena kitai padarytus turtinius nuostolius, kuriuos sąlygoja įstatymų pakeitimai, valstybės organų priimti nutarimai ir potvarkiai, streikai, blokados arba kitos aplinkybės, trukdančios vykdyti Sutartį ir, kurios nėra atsiradusios dėl Sutarties Šalių tiesioginės ar netiesioginės veiklos arba neveikimo, taip pat kurių Sutarties Šalys nenumatė ir negalėjo numatyti Sutarties sudarymo metu, t. y. dėl force majeure (nenugalimos jėgos) aplinkybių.

8.2. Force majeure (nenugalimos jėgos) aplinkybių atveju šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės, esant nenugalimos jėgos (force majeure) aplinkybėms, taisyklėmis”.

8.3..Šalys privalo pranešti kitai Šaliai apie savo įsipareigojimų nevykdymą dėl nenugalimos jėgos aplinkybių per 10 dienų nuo tokių aplinkybių atsiradimo pradžios.

**9..Baigiamosios nuostatos**

9.1. Ši Sutartis sudaryta lietuvių kalba vienu egzemplioriumi, pasirašytu abiejų Šalių kvalifikuotais elektroniniais parašais.

9.2. Visi ginčai, kylantys iš Sutarties, sprendžiami gera valia ir bendru Sutarties šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena kuria viena iš pirkimo sutarties šalių pateikė prašymą raštu kitai šaliai su siūlymu pradėti derybas.

9.3. Šalys įsipareigoja iš anksto viena kitai pranešti apie savo buveinės adreso, pavadinimo ar banko sąskaitos rekvizitų pasikeitimus.

9.4. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai.

9.5. Šiai Sutarčiai aiškinti bei ginčams spręsti taikoma Lietuvos Respublikos teisė.

9.6. Sutartyje esanti, su ja susijusi, o taip pat šios Sutarties vykdymo metu tiek sąmoningai, tiek ir atsitiktinai atskleista informacija yra konfidenciali tiek Sutarties vykdymo metu, tiek Sutarčiai nustojus galioti. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina tinkamam šios Sutarties vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja valstybės institucijos, turinčios teisę ją gauti pagal įstatymus ar kitus teisės aktus.

9.7. Kilus ginčui, aiškinantis tikruosius šalių ketinimus, remiamasi šiais dokumentais:

* Pirkimo dokumentais ir jų paaiškinimais;
* Paslaugų teikėjo pateiktu pasiūlymu;
* Šia Sutartimi;
* Sutarties vykdymo metu tarp Šalių vykusio susirašinėjimo dokumentais.

9.8. Už Sutarties viešinimą paskirtas Pirkėjo atsakingas darbuotojas – Dovilė Naujokaitienė, tel. +370 706 63107, el. paštas: dovile.naujokaitiene@vat.lt

9.9. Pirkėjo paskirtas už Sutarties vykdymą atsakingas darbuotojas – Romas Martinavičius, tel. +370 706 63105, mob. Tel. +370 690 97769, el. paštas: romas.martinavicius@vat.lt.

9.10. Paslaugų teikėjo paskirtas už Sutarties vykdymą atsakingas darbuotojas – Paslaugų teikimo vadybininkė Vaida Vaitkevičiūtė, tel. +370 633 31446, el. paštas: vvaitkeviciute@fima.lt.

9.11. Ši Sutartis turi priedą, kuris yra neatskiriama jos dalis: Techninė specifikacija, 2 lapai.

**Šalių rekvizitai, parašai ir antspaudai:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  **Paslaugų teikėjas Pirkėjas**

|  |  |
| --- | --- |
| UAB „Fima” | Lietuvos Respublikos vadovybės apsaugos tarnyba  |
| Žirmūnų g. 139, Vilnius LT-09120 | Ševčenkos g. 13, Vilnius LT-01114 |
| Įmonės kodas 121289694 | Įstaigos kodas 188639721 |
| PVM m/k LT212896917 | Ne PVM mokėtojas |
| A/s Nr. LT357044090103348941  | A/s Nr. LT 65 7300 0100 0245 7836 |
| Bankas: AB SEB bankas | Bankas: AB ,,Swedbank“ |
| Tel. (0-5) 236 3535, faks. (0-5) 236-3536 | Tel. +370 706 63111 |
| El. p.: info@fima.lt  | El. p.: lrvat@vat.lt  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Generalinis direktorius | Direktoriaus pirmasis pavaduotojas,l. e. direktoriaus pareigas |
| Vytenis Pinaitis | Paulius Nemira |

 |    |

Priedas

prie 2025 m. rugpjūčio 18 d.

Paslaugų pirkimo-pardavimo sutarties Nr. ST-142/2025

**TECHNINĖ SPECIFIKACIJA**

1. **Perkamo objekto aprašymas.**

Perkamos pastato ir teritorijos vaizdo kontrolės sistemos įrengtos Lietuvos Respublikos Vyriausybės pastate ir jo teritorijoje, adresu Gedimino pr. 11, įrangos valymo darbų paslaugos.

Tiekėjas privalės atlikti įrangos valymo darbus pagal nustatytą periodiškumą arba pagal iškvietimą.

1 lentelė. Numatomas valymo darbų paslaugų teikimo sąrašas ir periodiškumas.

|  |
| --- |
| **I Pusmetis** |
| Eil. Nr. | Sistemos pavadinimas | Darbo Eil. Nr. | Atliekamos paslaugos |
| 1. | Vaizdo kontrolės sistema | 1.1. | Lauko vaizdo stebėjimo kamerų apsauginių gaubtų ir jų stiklų plovimas ir valymas (40 vnt.) |
| **II Pusmetis** |
| Eil. Nr. | Sistemos pavadinimas | Darbo Eil. Nr. | Atliekamos paslaugos |
| 2. | Vaizdo kontrolės sistema | 2.1. | Lauko vaizdo stebėjimo kamerų apsauginių gaubtų ir jų stiklų plovimas ir valymas (40 vnt.) |

1. **Perkamo objekto aprašymas.**

Perkamos pastato vaizdo kontrolės sistemos įrengtos Lietuvos Respublikos Seimo pastate ir jo teritorijoje adresu Gedimino pr. 53, Vilnius ir Lietuvos Respublikos Seimo viešbučio pastate ir jo teritorijoje adresu Gedimino pr. 60, Vilnius, įrangos valymo darbų paslaugos.

Tiekėjas privalės atlikti įrangos valymą pagal nustatytą periodiškumą arba pagal iškvietimą.

2 lentelė. Numatomas įrangos valymo paslaugų teikimo sąrašas ir periodiškumas.

|  |
| --- |
| **I Pusmetis** |
| Eil. Nr. | Sistemos pavadinimas | Darbo Eil. Nr. | Atliekamos paslaugos |
| 1. | Vaizdo kontrolės sistema | 1.1 | Lauko vaizdo stebėjimo kamerų apsauginių gaubtų ir jų stiklų plovimas ir valymas (65 vnt.) |
| **II Pusmetis** |
| Eil. Nr. | Sistemos pavadinimas | Darbo Eil. Nr. | Atliekamos paslaugos |
| 2. | Vaizdo kontrolės sistema | 2.1 | Lauko vaizdo stebėjimo kamerų apsauginių gaubtų ir jų stiklų plovimas ir valymas (65 vnt.) |
|  |  |

1. **Perkamo objekto aprašymas.**

Perkamos pastato ir teritorijos vaizdo kontrolės sistemos įrengtos Lietuvos Respublikos Prezidento rūmų pastate ir jo teritorijoje, adresu Daukanto a. 3, įrangos valymo darbų paslaugos.

Tiekėjas privalės atlikti įrangos valymą pagal nustatytą periodiškumą arba pagal iškvietimą.

3 lentelė. Numatomas valymo paslaugų teikimo sąrašas ir periodiškumas.

|  |
| --- |
| **I Pusmetis** |
| Eil. Nr. | Sistemos pavadinimas | Darbo Eil. Nr. | Atliekamos paslaugos |
| 1. | Vaizdo kontrolės sistema | 1.1. | Lauko vaizdo stebėjimo kamerų apsauginių gaubtų ir jų stiklų plovimas ir valymas (60 vnt.) |
| **II Pusmetis** |
| Eil. Nr. | Sistemos pavadinimas | Darbo Eil. Nr. | Atliekamos paslaugos |
| 2. | Vaizdo kontrolės sistema | 2.1. | Lauko vaizdo stebėjimo kamerų apsauginių gaubtų ir jų stiklų plovimas ir valymas (60 vnt.) |

**4. Perkamo objekto aprašymas.**

Perkamos pastato ir teritorijos vaizdo kontrolės sistemos įrengtos Turniškių rezidencijų komplekso teritorijoje, adresu Turniškių g. Turniškių g. 17, 19, 23, 25, 28, 30, įrangos valymo darbų paslaugos.

Tiekėjas privalės atlikti įrangos valymą pagal nustatytą periodiškumą arba pagal iškvietimą.

4 lentelė. Numatomas valymo paslaugų teikimo sąrašas ir periodiškumas.

|  |
| --- |
| **I Pusmetis** |
| Eil. Nr. | Sistemos pavadinimas | Darbo Eil. Nr. | Atliekamos paslaugos |
| 1. | Vaizdo kontrolės sistema | 1.1. | Lauko vaizdo stebėjimo kamerų apsauginių gaubtų ir jų stiklų plovimas ir valymas (80 vnt.) |
| **II Pusmetis** |
| Eil. Nr. | Sistemos pavadinimas | Darbo Eil. Nr. | Atliekamos paslaugos |
| 2. | Vaizdo kontrolės sistema | 2.1. | Lauko vaizdo stebėjimo kamerų apsauginių gaubtų ir jų stiklų plovimas ir valymas (80 vnt.) |

**Šalių rekvizitai, parašai ir antspaudai:**

**Paslaugų teikėjas Pirkėjas**

|  |  |
| --- | --- |
| UAB „Fima” | Lietuvos Respublikos vadovybės apsaugos tarnyba  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Generalinis direktorius | Direktoriaus pirmasis pavaduotojas,l. e. direktoriaus pareigas |
| Vytenis Pinaitis | Paulius Nemira |